ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670007996
ขอให้แก้ไขปัญหารถจอดกีดขวางทางจราจรภายในซอยโพธิ์ปั้น ถนนอโศก-ดินแดง แขวงดินแดง เขตดินแดง กรุงเทพมหานคร จุดสังเกตบริเวณปากซอยโพธิ์ปั้นจะเป็นอู่ซ่อมรถยนต์ทั้งด้านซ้ายและด้านขวา ฝั่งตรงข้ามกับอู่ซ่อมรถยนต์จะเป็นร้านค้าสะดวกซื้อเซเว่นอีเลฟเว่น และไปรษณีย์สาขาเขตดินแดง (ข้อมูลตามผู้ร้องแจ้ง) เนื่องจากผู้ร้องแจ้งว่าภายในซอยโพธิ์ปั้นตั้งแต่ปากซอยจนถึงท้ายซอย ระยะทางประมาณ 2 กิโลเมตร มียานพาหนะทั้งรถยนต์และรถจักรยานยนต์จอดกีดขวางทางจราจรทั่วทั้งซอยฯ ช่วงเวลาวันจันทร์- วันศุกร์ จะมีรถมาจอดทั้ง 2 ฝั่งถนนเป็นจำนวนมาก แต่จะมีจำนวนน้อยลงในช่วงวันเสาร์-อาทิตย์ โดยจะเป็นรถที่มาจอดใช้บริการไปรษณีย์ หรือมาซื้อของที่ร้านค้าสะดวกซื้อ จะมาจอดด้านหน้าปากซอยเป็นระยะทาง 400-500 เมตร เป็นจักรยานยนต์ประมาณ 30-40 คัน และรถยนต์ประเภทรถยนต์ส่วนบุคคล และรถบรรทุกส่วนบุคคล อีกประมาณ 3-4 คัน ที่มาจอดรอซ่อมกับอู่ซ่อมรถ อีกทั้งถนนดังกล่าวเป็นถนนที่สามารถใช้สัญจรได้หลายช่องทาง สามารถออกไปยังถนนอโศก-ดินแดง ถนนพระราม 9 ถนนรัชดาภิเษก และออกซอยสุทธิพร เขตห้วยขวาง จึงส่งผลให้รถยนต์ที่จะต้องใช้ถนนซอยโพธิ์ปั้นเป็นเส้นทางสัญจรได้รับความเดือดร้อนเป็นอย่างมาก และส่งผลต่อประชาชนที่อาศัยอยู่ภายในซอยดังกล่าว เข้า-ออก ภายในซอยอย่างยากลำบาก ยิ่งในช่วงเวลาเร่งด่วนจะเข้าออกลำบากเป็นอย่างมาก ประสบปัญหามาเป็นระยะเวลาประมาณ 4-5 ปีแล้ว จึงประสงค์ให้หน่วยงานที่เกี่ยวข้องลงพื้นที่ตรวจสอบ (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook